P r e d k l a d a c i a   s p r á v a 

Vláda Slovenskej republiky sa stavom ústavnosti zaoberala naposledy 29. novembra 2000, kedy „Správa o stave ústavnosti v Slovenskej republike“ obsahovala údaje za II. volebné obdobie do 10. novembra 2000. Vláda zobrala správu na vedomie uznesením č. 972; podľa bodu B.3 tohto uznesenia bola podpredsedovi vlády pre legislatívu uložená úloha predložiť na rokovanie vlády Slovenskej republiky do konca roka 2001 správu o stave ústavnosti v Slovenskej republike s aktualizovanými údajmi za II. volebné obdobie. 
V predloženej správe sú údaje o prijatých zákonoch a nariadeniach vlády Slovenskej republiky, ako aj o počte nálezov Ústavného súdu Slovenskej repub-liky uverejnených v Zbierke zákonov Slovenskej republiky za II. volebné ob-dobie aktualizované podľa stavu k 30. novembru 2001. Účelom správy je obo-známiť členov vlády so stavom ústavnosti Slovenskej republiky na úseku normotvorby, na ktorej sa vláda Slovenskej republiky podieľa.
Vzhľadom na informatívny charakter predkladanej správy podľa čl. 10 ods. 6 písm. a) Smernice na prípravu a predkladanie materiálov na rokovanie vlády Slovenskej republiky schválenej uznesením vlády č. 512 z 13. júna 2001 správa nebola predložená na medzirezortné pripomienkové konanie.